**Suplement i Certifikatës për kualifikimin profesional,**

**TELEKOMUNIKACION, Niveli III në KSHK, referuar nivelit III të KEK**

**Individi është i aftë:**

* Të bëjë organizimin e vogël të punës në punimet që lidhen drejtpërdrejt me shërbimet telefonike dhe transmetimin radio-televiziv.
* Të interpretojë, plotësojë dhe përgatisë dokumentacionin teknik të profesionit.
* Të zbatojë standardet e profesionit gjatë kryerjes së punimeve.
* Të zbatojë rregullat e sigurisë në punë e të mbrojtjes së mjedisit.
* Të kryejë saktë veprimet kryesore për të dhënë ndihmën e shpejtë.
* Tё kryejё llogaritje tё thjeshta ekonomike qё lidhen me veprimtaritё profesionale.
* Të përdorë dhe mirëmbajë veglat, pajisjet dhe materialet e punës.
* Të kryejë matje dhe kontrolle në sektorin e telekomunikacionit.
* Të instalojë sistemin e aparaturave me frekuencë të ulët.
* Të instalojë sistemin e komunikimit me kabull telefonik.
* Të instalojë sistemin e komunikimit me fibër optike.
* Të vërë në punë dhënësin audio.
* Të vërë në punë dhënësin televiziv.
* Të kryejë shfrytëzimin e telefonisë mobile dhe wireless.
* Të kryejë mirëmbajtje dhe riparime në pajisjet e telekomunikacionit

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Telekomunikacion”, niveli III në KSHK, referuar nivelit III të KEK, e pajis individin me Certifikatë dhe Suplementin përkatës të punonjësit të kualifikuar.

Ky kualifikim i jep mundësinë individit t`i drejtohet tregut të punës për punësim nё ndërmarrje të shërbimeve të telekomunikacionit, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e telekomunikacionit.

Me përfundimin e kualifikimit profesional “Telekomunikacion”, niveli III në KSHK, referuar nivelit III të KEK, individi ka të drejtë të vazhdojë arsimimin në nivelin IV në KSHK, referuar nivelit IV të KEK. Me arsimim të mëtejshëm fiton të drejtën e “Maturës Shtetërorë Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).